Document ID: 31988R2095

*****
ΚΑΝΟΝΙΣΜΟΣ (ΕΟΚ) αριθ. 2095/88 ΤΗΣ ΕΠΙΤΡΟΠΗΣ
της 14ης Ιουλίου 1988
για τον καθορισμό των ποσών και των λεπτομερειών για τη μείωση της αξίας ορισμένων αποθεμάτων γεωργικών προϊόντων στη δημόσια παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 2095/87 (2), και ιδίως το άρθρο 8 παράγραφος 2,
Εκτιμώντας:
ότι πληρούνται οι προϋποθέσεις που προβλέπονται στο άρθρο 8 παράγραφος 2 του κανονισμού (ΕΟΚ) αριθ. 1883/78 για τη μείωση της αξίας ορισμένων αποθεμάτων σιτηρών, βουτύρου, βοείου κρέατος, αλκοόλης και καπνού, το 1988·
ότι τα ποσά της μείωσης της αξίας των εν λόγω προϊόντων πρέπει να ορίζονται σε ECU ανά τόνο· ότι πρέπει να καθορισθούν οι αναγκαίες λεπτομέρειες για τη δήλωση των αντίστοιχων δαπανών στο ΕΓΤΠΕ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα σιτηρά, το βούτυρο, το βόειο κρέας, την αλκοόλη και τον καπνό, τα ποσά μείωσης της αξίας, κατά την έννοια του άρθρου 8 παράγραφος 2 του κανονισμού (ΕΟΚ) αριθ. 1883/78, καθορίζονται ως εξής:
1.2 // - μαλακός αρτοποιήσιμος σίτος: // 23 ECU ανά τόνο, // - μαλακός σίτος μη αρτοποιήσιμος: // 23 ECU ανά τόνο, // - κριθή: // 23 ECU ανά τόνο, // - σίκαλη: // 23 ECU ανά τόνο, // - σκληρός σίτος: // 23 ECU ανά τόνο, // - αραβόσιτος: // 23 ECU ανά τόνο, // - σόργο: // 23 ECU ανά τόνο, // - βούτυρο: // 265 ECU ανά τόνο, // - σφάγια βοείου κρέατος: // 169 ECU ανά τόνο, // - βόειο κρέας αποστεωμένο: // 185 ECU ανά τόνο, // - αλκοόλη, που αναφέρεται στο άρθρο 40 παράγραφος 1 του κανονισμού (ΕΟΚ) αριθ. 822/87 του Συμβουλίου (1): // 47 ECU ανά εκατόλιτρο σε 100° // - καπνός σε φύλλα: // 150 ECU ανά τόνο, // - δεματοποιημένος καπνός: // 150 ECU ανά τόνο, // - μεταποιημένος καπνός: // 300 ECU ανά τόνο.
Άρθρο 2
Για τη δήλωσή τους, κατά την έννοια του κανονισμού (ΕΟΚ) αριθ. 3184/83 της Επιτροπής (2), οι δαπάνες παρέμβασης σχετικά με τα σιτηρά, το βούτυρο, το βόειο κρέας, την αλκοόλη και τον καπνό που βρίσκεται σε δημόσια αποθεματοποίηση, με εξαίρεση τα προϊόντα που είναι αποθεματοποιημένα σύμφωνα με τον κανονισμό (ΕΟΚ) αριθ. 1799/87 του Συμβουλίου (3), πρέπει να λαμβάνονται υπόψη τα ποσά της μείωσης της αξίας που αναφέρονται στο άρθρο 1, ως υλικές ενέργειες του μηνός Ιουλίου 1988.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουλίου 1988.

Labels: 3
4